2021 ເປັນ​ປີ​ແຫ່ງ​ປະ​ຫວັດ​ສາດ​ສຳ​ລັບ ເລື້ອງອະ​ວະ​ກາດ: ນັບ​ແຕ່ການ​ເດີນ​ທາງໄປອະ​ວະ​ກາດ ຂອງ​ເອ​ກະ​ຊົນ ຈົນ​ເຖິງ​ ​ຫຸ່ນ​ຍົນ​ສຳ​ຫລວດດາ​ວອ​ັງ​ຄານ
ທ່ານ​ອໍ​ທ​ຣີ ເວົ້າວ່າສິ່ງທີ່ຈະເປັນ​ປະ​ໂຫຍດບາງຢ່າງສໍາລັບຄົນຢູ່ໃນໂລກ, ໃນທີ່ສຸດກໍແມ່ນການຍ້າຍເອົາອຸດສາຫະກໍາຂຸດຄົ້ນບໍ່ແຮ່ ແລະການຜະລິ ດອອກຈາກໂລກນີ້ ແລະ​ເອົາ​ໄປໄວ້​ຢູ່ເທິງດວງຈັນ.
ປີ 2021 ເປັນປີແຫ່ງປະຫວັດສາດໃນທຸກດ້ານສຳລັບຂະແໜງອະວະກາດ ນັບແຕ່ຄວາມສຳເລັດຂອງບໍລິສັດການບິນອະວະກາດຂອງເອກະຊົນໄປຈົນເຖິງຫຸ່ນຍົນສຳຫຼວດດາວອັງຄານໃນການຂັບໄປຕາມທາງໃນຮອບຫລາຍຍຸກ ສະໄໝ Arash Arabasadi, ນັກຂ່າວວີໂອເອ ເຍືອງໃຫ້ພວກເຮົາເຫັນເຫດ ການທີ່ເກີດຂຶ້ນຢູ່ໃນອາວະກາດໃນປີນີ້ ຊຶ່ງບົວສະຫວັນຈະນຳ ເອົາລາຍລະອຽດມາສະເໜີທ່ານໃນອັນດັບຕໍ່ໄປ ໃນປີນີ້, ໂລກໄດ້ເຫັນເປັນພະຍານໃຫ້ສິ່ງທີ່ເປັນປະຫວັດສາດ ໃນເລື້ອງອະວະ ກາດ ບໍ່ແມ່ນແຕ່ຄັ້ງດຽວ, ບໍ່ແມ່ນສອງຄັ້ງ, ແຕ່ມັນແມ່ນສາມຄັ້ງແລ້ວທີ່ບໍລິສັດການບິນອະວະກາດເອກະຊົນເວີຈິນ ກາແລັກຕິກ (Virgin Galactic), ບລູອໍຣິຈິນ (Blue Origin), ແລະສເປດເອັກສ໌ (SpaceX) ໄດ້ເລີ້ມເປີດທຸລະກິດດ້ານການທ່ອງທ່ຽວໃນອະວະກາດຂອງພວກເຂົາເຈົ້າ ຢ່າງສຳເລັດຜົນ ບໍລິສັດ Virgin Galactic ຂອງທ່ານ ຣີຊາດ ແບຣນສັນ (Richard Branson) ກາຍເປັນບໍລິສັດທຳອິດທີ່ໄດ້ໄປເຖິງເຂດແດນຂອງອະວະກາດ – ໃນຕົ້ນເດືອນກໍລະກົດຜ່ານມາ… ໃນຂະນະທີ່ບໍລິສັດ Blue Origin ຂອງທ່ານແຈັຟ ເບໂຊສ໌ (Jeff Bezos) ໄດ້ບິນຂຶ້ນໄປທີ່ນັ້ນໃນສອງສາມມື້ຕໍ່ມາ ແລະບິນຂຶ້ນໄປສູງກວ່ານັ້ນໜ້ອຍນຶ່ງ ໃນວັນຄົບຮອບຂອງການລົງຈອດເທິງດວງຈັນ ຂອງຍານອະວະການອາພອລໂລ (Apollo) 11 ໃນບັນດາຜູ້ໂດຍສານນັ່ງຢູ່ໃນຍານດັ່ງກ່າວແມ່ນມີນັກບິນວອລລີ ຟັງຄ໌ (Wally Funk), ທີ່ໃນຕອນນັ້ນໄດ້ກາຍເປັນຜູ້ອາຍຸສູງທີ່ສຸດ ໃນການບິນໄປອາວະກາດ ໂດຍມີອາຍຸໄດ້ 82 ປີ ແຕ່ວ່າ ພຽງແຕ່ສອງສາມເດືອນຕໍ່ມາອີກເທົ່ານັ້ນ ດາລາສະແດງຮູບເງົາວິລລຽມ ແຊັດເນີ (William Shatner) ອາຍຸ 90 ປີ ກໍໄດ້ຊິງເອົາຕຳແໜ່ງນັ້ນໄປ ໃນຕອນທີ່ທ່ານຂີ່ຍານອະວະກາດ Blue Origin ນັ້ນໄປເຊັ່ນກັນ ທ່ານແຊດເນີ (Shatner) ມີຊື່ສຽງໂດ່ງດັງ ຍ້ອນການສະແດງເປັນຜູ້ບັນຊາການຍານອະວະກາດ ເຈມສ໌ ທີ ເຄີກຄ໌ (Captain James T Kirk) ໃນລາຍການໂທລະ ພາບເລື້ອງ "Star Trek" ທີ່ໂດດເດັ່ນໃນຊຸມປີ 1960 ທ່ານນາງມິສຕີ ສນົບກັອຟກີ (Misty Snopkowski) ຈາກອົງການນາຊາ (NASA) ກ່າວຜ່ານ TEAMS ວ່າ: ທ່ານນາງທ່ານມິສຕີ ສນົບກັອຟກີ (Misty Snopkowski) ຈາກອົງການ NASA ກ່າວຕໍ່ວີໂອເອວ່າ ຖ້ຽວບິນຂອງ SpaceX ເພື່ອລະດົມທຶນໃຫ້ແກ່ໂຮງ ໝໍເດັກເຊັນທ໌ ຈູດ (St Jude) - ອາດເປັນສິ່ງທີ່ສໍາຄັນທີ່ສຸດຂອງປີນີ້ ທ່ານນາງສນົບກັອຟກີ ກ່າວອີກວ່າ: ພາລະກິດທັງໝົດ ແມ່ນໄດ້ຮັບທຶນສະໜັບສະໜຸນໂດຍມະຫາເສດຖີຄົນນຶ່ງທີ່ ຢູ່ເທິງຍານອະວະກາດດັ່ງກ່າວ ທ່ານເກຣກ ອໍທຣີ (Greg Autry) ເປັນອາຈານສອນທີ່ໂຮງຮຽນບໍລິຫານລະດັບໂລກທັນເດີເບິດ (Thunderbird) ຂອງມະຫາວິທະຍາໄລລັດອາຣີໂຊນາ ທ່ານກ່າວຜ່ານທາງ ZOOM ວ່າ: ທ່ານອໍທຣີ (Autry) ເວົ້າວ່າອຸປະກອນທີ່ນຳມາໃຊ້ຄືນໄດ້ອີກເຮັດໃຫ້ການເຂົ້າໄປໃນອະວະກາດມີປະສິດທິພາບ ແລະເປັນມິດຕໍ່ກັບສິ່ງແວດລ້ອມຫຼາຍກວ່າຈະຫຼວດທີ່ໃຊ້ໄດ້ເທື່ອດຽວ ແຕ່ທ່ານກໍກ່າວຕື່ມວ່າ ມັນອາດຈະບໍ່ແມ່ນພວກເຮົາທີ່ຈະໄດ້ເດີນທາງຄັ້ງທໍາອິດນັ້ນ ທ່ານອໍທຣີ (Autry) ກ່າວຜ່ານທາງ ZOOM ວ່າ: ສ່ວນຂ່າວອື່ນໆ ສຳລັບປີນີ້, ອົງການ NASA ໄດ້ລົງຈອດເທິງດາວອັງຄານ ຍານສຳຫລວດ Perseverance – ຫຼື ເອີ້ນສັ້ນໆວ່າ Percy – ແລະຍານເພື່ອນຮ່ວມທາງຂອງມັນ, ເຮລິຄອບເຕີ Ingenuity ໄດ້ເລີ່ມການຄົ້ນຫາຮ່ອງຮອຍຂອງສິ່ງທີ່ມີຊີວິດໃນດຶກດຳບັນ ຖ້ຽວບິນດັ່ງກ່າວ ໄດ້ໃຊ້ເວລາປະມານ 7 ເດືອນ ກ່ອນທີ່ຈະໄດ້ລົງຈອດທີ່ໜ້າດາວອັງຄານຢ່າງໜ້າຕື່ນຕາຕື່ນໃຈໄດ້ ທ່ານອໍທຣີ ເວົ້າວ່າ ທຸກສິ່ງທຸກຢ່າງແມ່ນດີໝົດ, ແຕ່ທ່ານກໍເວົ້າວ່າ ຈຸດເພັ່ງເລັງຄວນສຸມໃສ່ບັນຫາທີ່ຢູ່ໃກ້ກັບບ້ານເຮົາຈະດີກວ່າ ທ່ານກ່າວຜ່ານທາງ ZOOM ວ່າ: ທ່ານເວົ້າວ່າສິ່ງທີ່ຈະເປັນປະໂຫຍດບາງຢ່າງສໍາລັບຄົນຢູ່ໃນໂລກ, ໃນທີ່ສຸດກໍ ແມ່ນການຍ້າຍເອົາອຸດສາຫະກໍາຂຸດຄົ້ນບໍ່ແຮ່ ແລະການຜະລິດອອກຈາກໂລກນີ້ ແລະເອົາໄປໄວ້ຢູ່ເທິງດວງຈັນ ແຕ່ວ່າກ່ອນທີ່ສິ່ງນັ້ນຈະເກີດຂຶ້ນໄດ້ ອົງການ NASA ວາງແຜນທີ່ເລີ້ມເປີດຕົວ ພາລະກິດອາເທິມິສ (Artemis) ອັນນຶ່ງຂອງຕົນໃນເດືອນກຸມພາຈະມາເຖິງນີ້ ມັນເປັນພາລະກິດອັນທຳອິດ ໃນສາມອັນທີ່ມີເປົ້າໝາຍສູງສຸດ ແມ່ນຈະເອົາແມ່ຍິງຄົນທຳອິດ ແລະຜູ້ຊາຍຄົນຕໍ່ໄປ ໄປລົງເທິງໜ້າດວງຈັນໄດ້ໃນປີ 2025 ທ່ານນາງ ສນົບກັອຟກີຈາກອົງການ NASA ກ່າວຕໍ່ວີໂອເອອີກວ່າ ພາລະກິດໃນອະນາຄົດຂອງດວງຈັນ ຈະລວມມີການເປັນຫຸ້ນສ່ວນລະຫວ່າງພາກລັດ ແລະເອກະຊົນ ທີ່ຈະຜັກດັນໃຫ້ມີຄ່າໃຊ້ຈ່າຍຂອງອົງການອະວະກາດດັ່ງກ່າວ ຫລຸດລົງ ທ່ານນາງກ່າວດັ່ງນີ້: ກ່ອນທີ່ພວກເຮົາຈະເປີດໜ້າປະຫວັດສາດໄປຈາກປີນີ້ ຂໍໃຫ້ເບິ່ງສິ່ງທີ່ແປກໆ ຂອງອະວະກາດ ຫລື Space Oddities ຂອງປີ 2021 ໄດ້ມີແຜ່ນເຂົ້າຂຽບແຄຣັບ (crepe) ຝຣັ່ງ ອັນທຳອິດທີ່ຮູ້ຈັກກັນວ່າ ໄດ້ເຮັດຢູ່ເທິງອະວະກາດ, ການທົດລອງລະບົບພູມຄຸ້ມກັນຂອງປາມຶກຫາງສັ້ນນ້ອຍ ແລະການທົດລອງເກມຫລິ້ນອັນທຳອິດໃນອະວະກາດ ສໍາລັບປີ 2022, ໃຫ້ເບິ່ງການເລີ້ມເປີດຕົວທຸລະກິດຂອງບໍລິສັດຍັກໃຫຍ່ການບິນອະວະກາດຂອງເອກະຊົນ, ການເດີນທາງທີ່ເປັນການທົດລອງຂອງອົງການ NASA ໄປສູ່ດວງຈັນ, ການຄົ້ນຄວ້າເພີ່ມເຕີມອີກຈາກດາວອັງຄານ, ແລະອົງການເຮັດຫຼຽນຂອງສະຫະລັດ ໄດ້ນຳອອກເຜີຍແຜ່ເງິນຄວາເຕີ້ ຫຼືຫຼຽນນຶ່ງສ່ວນສີ່ຂອງໂດລາ ທີ່ເປັນຮູບທ່ານນາງ Sally Ride ເພື່ອເປັນກຽດໃຫ້ແກ່ແມ່ຍິງຊາວອາເມຣິກັນຄົນທໍາອິດ ທີ່ໄດ້ບິນຂຶ້ນໄປໃນອະວະກາດ Misty Snopkowski, NASA: Misty Snopkowski, NASA: Greg Autry, Thunderbird School of Global Management via Greg Autry, Thunderbird School of Global Management via Greg Autry, Thunderbird School of Global Management via Misty Snopkowski, NASA: